Obec Svätý Kríž
Zápisnica   
zo zasadnutia Obecného zastupiteľstva vo Svätom Kríži

dňa 28.12. 2012
Prítomní: podľa prezenčnej listiny
k bodu 1: Rokovanie Obecného zastupiteľstva otvoril starosta obce Vladimír Feketík, privítal  prítomných poslancov OZ a hlavnú kontrolórku obce. Konštatoval, že sú prítomní 6-ti poslanci a OZ je uznášania sa schopné.
k bodu 2: a/ Starosta určil za zapisovateľku dnešného rokovania OZ zamestnankyňu obce Mgr. Zuzanu Tomčíkovú. Za overovateľov zápisnice navrhol poslancov      Ing. Tibora Fronka, PhDr. Jána Tomčíka K návrhu neboli vznesené pripomienky ani predložené pozmeňujúce návrhy.
                    b/ Starosta do návrhovej komisie navrhol poslancov Ing. Petra Tomu, p. Janku Repovú, p. Stanislava Mičudu. Za predsedu komisie navrhol Ing. Tomu. Starosta nechal o návrhu hlasovať. S návrhom  súhlasili 6-ti  prítomní poslanci. Navrhnutí členovia a predseda boli zvolení. 

 Prítomní:
6

Neprítomný:  Húlek


                Hlasovanie: Za:  6               Proti:
0
                Zdržal sa: 0
                c/ Starosta oboznámil poslancov s návrhom programu. Opýtal sa prítomných poslancov na pripomienky a doplnenia k programu. Poslanec Mičuda navrhol doplniť za bod 6) Schválenie zmeny v Zásadách odmeňovania poslancov  bod Úprava platu starostu a odmena kontrolórke obce. Nasledujúce body sa po doplnení tohoto bodu následne prečíslovávajú v aritmetickom poradí. Poslanci nemali ďalšie pripomienky a doplnenia k programu. O programe dal starosta hlasovať, za program ako celok hlasovali za všetci  prítomní poslanci.

                Program rokovania Obecného zastupiteľstva

1. Otvorenie zasadnutia

2. a/ Určenie zapisovateľa a overovateľov zápisnice

        b/ Voľba návrhovej komisie
        c/ Schválenie predloženého programu

3. Vyhodnotenie uznesení

4. Schválenie nájomnej zmluvy na nebytové priestory, ktoré užíva Slovenská   

                        pošta, a. s. – Pošta Sv. Kríž 

                5.     Schválenie zmeny v Zásadách odmeňovania poslancov 
                6.     Doplnené: Určenie platu starostu a odmena kontrolórke obce

                7.     Schválenie zámeru obce o odpredaj Baráku TJ

                8.     Rôzne

                9.     Diskusia, pripomienky občanov, interpelácie poslancov
              10.     Návrh uznesenia
              11.     Záver

Prítomní: 6


Neprítomný:  Húlek

Hlasovanie: Za:  6               Proti:
0
             Zdržal sa:  0
k bodu 3: Starosta konštatoval, že uznesenia z OZ 17.12.2012 boli splnené. Ing. Fronko informoval poslancov, že  na OZ 3.12.2012 bol poverený zistiť možnosti podania podnetu na vykonanie hĺbkovej  kontroly obce Sv. Kríž. Informoval poslancov, že 18.12.2012 mal  stretnutie s okresným prokurátorom. Prokurátor navrhol, aby obec podala podnet na NKÚ na urobenie kontroly, aby nám pomohli s riešením, s nápravou starých vecí, aby nám pomohli riešiť veci s ktorými si už nedokážeme poradiť mi, ktorým sa nerozumieme, pretože je už neúnosné, aby takéto veci riešil starosta a obecné zastupiteľstvo, aby sme niečo nepokazili.
                      Kontrolórka navrhla, aby sme dali podnet nie len na NKÚ, ale aj na Finančnú správu, aby nám vykonali kontrolu. Aby sme mohli urobiť čiaru, že je všetko v poriadku a my už budeme robiť ako najlepšie vieme. Je to veľmi zložité, keď sa na obecnom úrade nenachádza dokumentácia, ktorá by tu mala byť. Doteraz nevieme, ako je na daňovom úrade evidovaná príspevková organizácia, Obecný úrad Sv. Kríž, Drobná prevádzka. Je potrebné popísať skutky a požiadať o komplexnú kontrolu, aby sme mohli postupovať v súlade so zákonom, pretože sa stále vraciame späť. Starosta dal hlasovať za podanie návrhu na komplexnú daňovú kontrolu na Finančnú správu o vykonaní kontroly vrátane kontroly príspevkovej organizácie, Obecný úrad Svätý Kríž, Drobná prevádzka a spoločnosti MKM Remont, s.r.o..
Prítomní:
6

Neprítomný:  Húlek


                Hlasovanie: Za:  5               Proti:
0
                Zdržal sa:  Matejka

                     PhDr. Tomčík informoval poslancov, že sa stretol s riaditeľom LVS, ohľadom zistenia informácii odpisovania stočného.  Riaditeľ LVS ho informoval, že za minulý rok odobrala obec cca 32 tisíc litrov kubických vody. Táto informácia  nám môže pomôcť, aby sme vedeli určiť stočné.  Riaditeľ LVS súhlasil, že nám poskytne základné údaje, vysvetlí niektoré veci, ktoré nás budú zaujímať a prisľúbil, že po 1.1.2013 príde s ekonómkou LVS na rokovanie OZ vo Sv. Kríži. Povedal, však, že k 1.1.2013 bude potrebné na čističke odpísať stav elektromera. Riaditeľ LVS navrhol, že by nám mohli robiť aj odbornú správu na ČOV. Navrhol, že by mohli zobrať ČOV aj do nájmu, alebo by ju poprípade mohli odkúpiť. Starosta povedal, že čo sa týka firmy Ekospol, ktorá nám spravuje ČOV, teraz keď napadol sneh podľa stôp zistil, že táto firma nechodí na ČOV tak často ako si to mesačne účtuje. Uvidíme, akú ponuku na ďalšie prevádzkovanie ČOV nám predložia. Starosta povedal, že nie je naklonený myšlienke odpredaja ČOV  spoločnosti LVS, pretože keby sme si určili ceny, aké účtuje za vodné a stočné LVS tak by nám ešte 2/3 finančných prostriedkov ostalo. Kontrolórka ocenila, že LVS je ochotná s nami rokovať. Navrhla, aby sme si dali od LVS vypracovať cenovú ponuku.

k bodu 4: Schválenie nájomnej zmluvy na nebytové priestory, ktoré užíva Slovenská         

                 pošta, a. s. – Pošta Sv. Kríž (príloha č.1).
                      Starosta informoval poslancov, že bol poverený zistiť možnosti napojenia priestorov, ktoré obec prenajíma Slovenskej pošte a. s., Pošta Sv. Kríž na samostatné meranie a nie na paušál, ako to bolo doteraz. Informoval poslancov, že revíznu správu so zdržaním vypracoval elektrikár p. Ďurica, ktorý bol touto úlohou  poverený. Zistil, že 2 akumulačné pece, ktoré sú v tomto objekte idú na elektrický merač obce a ostatné spotrebiče idú na merač Slovenskej pošty a. s.. S pani Berníkovou, ktorá je poverená Slovenskou poštou a. s., vo veci dojednania podmienok tejto zmluvy sa starosta dohodol, že bude namontované podružné meranie, ale až po 1.1.2013.  A taktiež zmluva bude podpísaná až po tomto termíne. Starosta informoval poslancov, že zisťoval po okolitých obciach kde majú poštu, cenu prenájmu za m2. Zistil, že ceny za m2, na ktoré Slovenská pošta a. s. pristúpila sú veľmi nízke. Informoval poslancov, že cena u nás bola doteraz  236,81 € plus 1746,52 € za spotrebu el. energie. Čo nie je v porovnaní s týmito obcami, až taká nízka cena. Cena za rok prenájmu Slovenskej pošte je 236 €. Starosta povedal, že sa bude snažiť dojednať aspoň 250 € ročne plus cena za skutočnú spotrebu elektrickej energie podľa  pomerného merania spotreby el. energie. Starosta informoval poslancov, že je dohodnutý keď namontujeme podružné meranie, prídu aj poverení zamestnanci Slovenskej pošty a. s.,  merač sa zablombuje a odpíše. 
                      Poslanci poverili starostu dohodnutím  podmienok nájmu  so Slovenskou  poštou  a. s., za cenu prenájmu ročne 236 € poprípade viac, ako sa mu podarí dojednať,  plus poplatok za skutočnú spotrebu elektrickej energie. Poverili starostu podpisom zmluvy so Slovenskou poštou, a. s.. Starosta dal o návrhu hlasovať.

 Prítomní:
6

Neprítomný:  Húlek


                Hlasovanie: Za:  6               Proti:
0
                Zdržal sa:  0
k bodu 5:     Kontrolórka informovala poslancov, že sa snažila vypracovať prehľadnejšie Zásady odmeňovania  (príloha č. 2) poslancov, ako sme mali doteraz. Oboznámila poslancov, že na návrh zástupcu starostu Ing. Fronka zapracovala do zásad, že sa zástupcovi starostu neposkytuje mesačná odmena za zastupovanie starostu. Informovala poslancov, že sumy ktoré navrhla si poslanci môžu zmeniť. Následne starosta vyzval poslancov na návrhy k výške odmien. Ing. Tomo navrhol 10 € za účasť poslanca na zasadnutí OZ. Ing. Fronko, p. Repová navrhli aby ostala odmena 9 €. Starosta dal o návrhu 9 € hlasovať.
 Prítomní:
6

Neprítomný:  Húlek


                Hlasovanie: Za:  5               Proti: Ing. Tomo
                Zdržal sa:  0

                     Starosta vyzval poslancov na návrh výšky odmeny za každú účasť poslanca na inom pracovnom rokovaní poslancov, ktoré je zvolané starostom obce, resp. zástupcom starostu. Poslanci nezmenili navrhnutú výšku odmeny – 6 €. Starosta dal o návrhu hlasovať.

 Prítomní:
6

Neprítomný:  Húlek


                Hlasovanie: Za:  6               Proti: 0              
                Zdržal sa:  0

                     Starosta vyzval poslancov na návrh výšky odmeny, za každú účasť poslanca predsedu komisie a za člena komisie, ktorý je poslancom na zasadnutí komisie obecného zastupiteľstva. Poslanci navrhli 8 € za každú účasť poslanca predsedu komisie a 6 € za každú účasť za člena komisie, ktorý je poslancom. Starosta dal o návrhu hlasovať.

 Prítomní:
6

Neprítomný:  Húlek


                Hlasovanie: Za:  6               Proti: 0              
                Zdržal sa:  0

                     Starosta dal následne hlasovať za návrh Zásad odmeňovania poslancov v tomto znení s účinnosťou od 1.1.2013.

Prítomní:
6

Neprítomný:  Húlek


                Hlasovanie: Za:  6               Proti: 0              
                Zdržal sa:  0

k bodu 6: Určenie platu starostu a odmeny kontrolórke obce. Návrh podal poslanec Mičuda. Povedal, že si myslí, že plat ktorý má starosta v tejto situácii je neadekvátny jeho povinnostiam. Povedal, že bývalý starosta mal 1967 €  a terajší starosta má 1297 € v hrubom. Povedal, že si myslí, že za prácu akú odvádza  by navrhol  zvýšiť plat starostu  o  30 %  a  taktiež   aj  kontrolórke o 30 %. Kontrolórka informovala poslancov, že v minulosti mohol byť plat starostu zvýšený niekoľko krát do roka do výšky 100 %, teraz je možné zvýšiť plat starostu len 1 krát ročne a to od 0 do  70 % podľa zákona 253/1994 Z.z. o právnom postavení a  platových pomeroch starostov obcí primátorov miest v znení neskorších predpisov. Kontrolórka informovala poslancov, že výška jej platu sa odvíja od výšky úväzku a počtu obyvateľov obce. Navrhla, že rešpektuje rozhodnutie poslancov, ale navrhla, že by sa rada tento rok svojej odmeny vzdala. Kontrolórka konštatovala, že bývalému starostovi bol zvýšený plat o 55 %. A terajší starosta venuje 80 % času veciam, za ktoré už bol niekto raz zaplatený. Kontrolórka informovala poslancov, že starostovi sa môže navrhnúť zvýšenie platu od 1.1.2013. Poslankyňa Repová povedala, že sa stotožňuje s návrhom p. Mičudu, zvýšenie platu starostu  a kontrolórke o 30 %. Povedala, že ona by to za tie peniaze nerobila. Poďakovala kontrolórke za vysokú profesionalitu v jej práci. Kontrolórka informovala poslancov, že je potrebné vyrátať výšku platu starostu a túto sumu zaokrúhliť na celé euro nahor. Je potrebné aj do uznesenia zapísať pevnú sumu. Starostovi bol navrhnutý zvýšený plat o 30 % od 1.1.2013 vo výške 1686 € mesačne v hrubom. Starosta dal o tomto  návrhu hlasovať.
 Prítomní:
6

Neprítomný:  Húlek


                Hlasovanie: Za:  5               Proti: 0              
                Zdržal sa:  Matejka

                     Starosta dal návrh na odmenu kontrolórke obce  vo výške 30 %  vo výške 362,52 € za 6 mesiacov v roku 2012 a odmenu od 1.1.2013  mesačne  vo výške 30 % k platu. Kontrolórka povedala poslancom, že by sa rada tento rok svojej odmeny vzdala. Starosta však povedal, že kontrolórka za niektoré mesiace svojej práce v tomto roku, svoj plat minula skoro len na benzín pri výkone svojej práce pre našu obec. Starosta dal o návrhu odmeny kontrolórke obce za tento rok vo výške 30 %  mesačne za 6 mesiacov roku 2012  a odmenu k platu kontrolórke od 1.1.2013 vo výške 30 % mesačne  hlasovať.
Prítomní:
6

Neprítomný:  Húlek


                Hlasovanie: Za:  6               Proti: 0              
                Zdržal sa:  0
k bodu 7:  Schválenie zámeru obce o odpredaj Baráku TJ (príloha č. 3). Starosta povedal, že už nad touto budovou rozmýšľal rôzne. Prenajať ho nemôžeme, pretože investícia na opravu by sa nám asi ani nevrátila. Informoval poslancov, že dal vypracovať znalecký posudok pánovi Pavlíkovi, aby nám navrhol  cenovú ponuku za tento objekt. Povedal, že nám bolo odporučené dať túto stavbu zapísať na list vlastníctva. Prideliť súpisné číslo a pán Urban, ktorý má záujem o kúpu tejto budovy dá vypracovať geometrický plán pre obec, ktorý zaplatí on na vlastné náklady. Ing. Tomo sa opýtal, či pán Urban súhlasil s navrhnutou sumou, ktorý určil pán Pavlík 2270 €. Starosta povedal, že áno. Kontrolórka povedala, že je dobré urobiť niečo s touto budovou, pretože je v havarijnom stave a obec je zodpovedná, za to keby sa tu niečo stalo. Ing. Tomo sa opýtal, či si to bol obzrieť na mieste aj pán Urban. Starosta odpovedal, že áno. Bol tam starosta, Mgr. Pavol Tomčík, pán Urban s nevestou a pán Pavlík. Videli to a súhlasili s cenou. Pán Matejka povedal, že on by sa priklonil radšej za postup obchodnou verejnou súťažou. Kontrolórka sa ho opýtala na dôvod. Pán Matejka povedal, že by tam mohol byť aj iný záujemca. Ing. Fronko sa opýtal, prečo sa s tým  doteraz nič nerobilo. Povedal, že si myslí, že je to najvhodnejšie riešenie. To by nám musel niekto ponúknuť minimálne 3000 €. Ing. Fronko povedal p. Matejkovi, že on jeho návrh nepodporí. Pani Repová povedala p. Matejkovi, že na minulom zastupiteľstve 3.12.2012 sme hlasovali za návrh na odpredaj tohto majetku z dôvodu hodného osobitného zreteľa 
                a p. Matejka hlasoval za. Kontrolórka povedala, že na schválenie tohto prevodu je potrebná 3/5 väčšina  všetkých poslancov. Zámer musí visieť na úradnej tabuli obce 15 dní.  Starosta dal hlasovať o zámere na odpredaj nehnuteľného majetku obce z dôvodu hodného osobitného zreteľa. 
Prítomní:
6

Neprítomný:  Húlek


                Hlasovanie: Za:  5               Proti: 0              
                Zdržal sa:  Matejka

k bodu 8:  Starosta povedal, že má k tomuto bodu 2 podnety. Po prvé pozval poslancov a zároveň ich požiadal o spoluprácu pri príprave ohňostroja a silvestrovského večera 31.12.2012.  Po druhé sa opýtal  poslancov, či budeme pokračovať v tradícii veľkonočného bálu. Povedal, že minulý rok sa nerobil, pretože sa začal organizovať 2 týždne pred termínom a nemal ho kto organizovať. Povedal poslancov, že by bolo škoda nepokračovať v tejto tradícii, pretože je občanmi obľúbená. A taktiež je zaradený do pripravovaného rozpočtu obce. PhDr. Tomčík povedal, že bol robiť inventarizáciu kultúrneho domu a bol veľmi sklamaný, že kultúra je v katastrofálnom stave.  Navrhol, že by bolo dobre, keby kultúra mala prideleného správcu, aby mal kto prevziať majetok keď sa požičiava a tak ďalej. Kedysi to tak bolo a bolo to dobré, kultúra sa zveľaďovala. Povedal, že robil inventúru a zistil, že v evidencii je vedený nový šporák a v skutočnosti je v kuchynke KD starý šporák. Starosta navrhol, že ak budeme robiť bál bolo by pekné, dať ušiť návleky na stoličky. Bolo by to na vyššej úrovni. Starosta povedal, že by to nemuselo byť také drahé, ak by nám to  ušili ženy v našej chránenej dielni a obec by kúpila len látku. Povedal, že sa bude snažiť aby sme nežili len zo spomienok a bude sa snažiť prerobiť kultúrny dom a obecný úrad postupne. Poslanec Matejka povedal, že kúrenie v kultúre je nové aj stropy sú zateplené.      
                     Ing. Tomo povedal, že robil inventúru na obecnom úrade a na druhý deň robil inventúru na území obce. Prišiel na pár vecí, ktoré neboli tak ako by mali byť. Je potrebné zvoliť škodovú komisiu. Prišiel na to, že obec má mať 6 plechových zástaviek, 1 chýba bolo mu povedané, že tá bola v dezolátnom stave preto bola rozpálená a zavezená do železného šrotu. Ing. Tomo povedal, že bol zhrozený v akom stave boli zástavky v obci. Mgr. Pavol Tomčík povedal, že aj on si bol obzrieť zástavky a urobí nápravu, ale až po novom roku, pretože zamestnanci obce, ktorý by urobili nápravu majú momentálne dovolenku. Ing. Tomo povedal, že ďalšou nezrovnalosťou je rebrík, ktorý je zapísaný v inventári obce a stál 26000,- Sk. Nenašiel sa. Bolo mu povedané, že 1 polovica je u pána M. Repu a 2. je v stavebninách MKM Remont. Starosta povedal, že jedna časť je v pivnici a druhá časť je v stavebninách a bývalý starosta mu povedal, že je zlomená. Kontrolórka povedala, že ak sa zlomila bolo to treba zapísať. Starosta povedal, že to nie je dobré pretože tu to funguje tak, že všetci zodpovední za všetko a nikto za nič. Mgr. Pavol Tomčík sa opýtal, ako sa ide riešiť valec, ktorý je tiež v stavebninách, čerpadlo, pracovné náradie, unimobunky. Ako sa to ide riešiť, či to treba riešiť cez políciu. Bývalý starosta povedal Mgr. Pavlovi Tomčíkovi, že je to v stavebninách a máme si po to prísť. Kontrolórka povedala, že mi musíme postupovať v súlade so zákonom. Je potrebné spísať to čo chýba a vyžiadať to, ale  v žiadnom prípade neísť na cudzí pozemok a hrabať sa tam, aby nás za to ešte niekto neobvinil. Ten kto to zobral, je povinný to vrátiť. Ing. Tomo sa opýta poslancov, že v inventáre obce sú 4 unimobunky, ale nemôže ich nájsť. Či náhodou niekto nevie kde sú. Ing. Tomo povedal, že si myslí, že z nich je postavený šport bar. Poslankyňa Repová povedala, že to nie sú tie, pretože v týchto bunkách sa ešte dole pri konzume vyberali dane. Starosta povedal, že by ho zaujímalo kde sa podeli z majetku obce. Mgr. Pavol Tomčík povedal, že našiel v dokladoch Drobnej prevádzky platbu 127098,10 Sk zo dňa 31.8.2007 za opravu Liazky LM 734 AD, ktorá nikdy nebola v evidencii drobnej prevádzky. Kontrolórka povedala, že všetko čo chýba treba spísať a dať na dožiadanie, aby sa vysvetlilo, veci ktoré sú v majetku obce nemajú čo robiť mimo priestoru obce. Ten kto tieto veci zadržiava je povinný ich vrátiť. Tieto veci sú zadržiavané protiprávne. Mgr. Tomčík povedal, že ide o nemalé sumy.        Ing. Fronko povedal, že je potrebné tieto škody zosobniť. Ing. Tomo povedal, že našiel nezrovnalosť taktiež v kontajneroch na sklo, ktorých má byť 8  a je ich 7. Starosta povedal že tých 7 kontajnerov, ktoré narátal Ing. Tomo sú majetkom Ekológu, takže treba zistiť, kde je tých 8 kontajnerov na sklo. Starosta povedal, že na sklade ich máme a asi sa vyparili keď ich nemôžme nájsť. Kontrolórka povedala, že čo sa nenašlo treba spísať, čo je poškodené treba vyradiť. Pani Repová sa opýtala, čo sa ide robiť s knižnicou, pretože za tento rok ju navštívilo 6 ľudí. Knižnica je v nehostinných, nebezpečných priestoroch. Je tam všetko to čo má byť len je to nefunkčné. Nikto tam nechodí, treba vyradiť knihy, ktoré už nikto nečíta. Bolo by možno dobré urobiť  burzu kníh vyradiť nepotrebné knihy a popredať ich za symbolickú cenu. Alebo by bolo dobré dohodnúť sa so základnou školou a odovzdať jej knihy aby sa využili. Starosta povedal, že priestory knižnice boli inde na lepšom mieste, ale preto že tam nikto nechodil a celý rok sa tam kúrilo a dôchodci našej obce ho poprosili o priestor, kde by mali teplo a blízko WC tento priestor sa vymenil a dôchodci tento priestor teraz využívajú naplno.
                Starosta informoval poslancov, že dnes sa opravoval obecný rozhlas a konštatoval, že tento rozhlas nebola dobrá investícia, je poruchový, firma skrachovala a je problém s opravou. 

k bodu 9:Návrhová komisia v zložení poslanci: Ing. Tomo, Repová, Mičuda predniesla návrh uznesenia. K návrhu neboli vznesené pripomienky ani predložené pozmeňujúce návrhy. 

k bodu 10: Na záver starosta poďakoval prítomným za podnetné návrhy a aktívnu účasť     

                 na zasadaní a poďakoval poslancom a kontrolórke obce za pomoc v tomto roku a poprial im všetko dobré a veľa sily do ďalšieho roka. Kontrolórka sa tiež pridala a poďakovala starostovi a poslancom za spoluprácu v tomto roku. Starosta  následne ukončil zasadanie OZ.
Ukončené o 18.30 hod.

Zapísala 28.12.2012

Mgr. Zuzana   Tomčíková          ......................................

Overovatelia zápisnice:
Ing. Tibor Fronko                        .......................................

PhDr. Ján Tomčík                        .......................................

                                                           
              
Vladimír Feketík
                                                                               starosta

